Ena Murray Archives - Voelgoedboeke
Ena Murray, Fiksie, Gedrukte Boeke, Skrywer, Voelgoedboeke
Hierdie keur bevat drie van Ena Murray se heel mooiste liefdesverhale: ​Verwonde jare, ​Môre lê ver ​en Die meisie van Klaradynstraat​.
In ​Eiland in die son​ moet Willemien in ’n tropiese oerwoud oorleef terwyl sy wonder waar haar verloofde homself bevind. Andrea Smit ontmoet ’n aantreklike Spanjaard in Señor die seerower​. In Sluiers van wierook ontspoor Ida Herbst se planne om deel te wees van ’n soektog na water in Saoedi-Arabië se grootste woestyn. Boonop ontketen die geheimsinnige Georg ongekende emosies in haar hart.
Hierdie keur bevat drie van Ena Murray se heel beste liefdesverhale: En die klippe sal uitroep, Verworpe silwer en Die uurglas loop leeg. Familie vind berusting in opsporing | Netwerk24
Familie vind berusting in opsporing
Deur Alet Van Der Walt 05 September 2019 06:00
Karl Reich (82)
Die laaste bietjie hoop dat haar pa dalk nog lewe, is weg nadat sy oorskot Dinsdag (27/08) opgegrawe is, het Belinda Ferreira, dogter van die vermoorde Karl Reich (82), gesê.
Volgens haar was dit ’n emosionele dag omdat sy nog aan dié hoop vasgeklou het. Ferreira het gesê die familie kan ten minste nou berusting vind in die feit dat sy oorskot opgespoor is.
Reich se oorskot is Dinsdag kort ná die opgrawing in ’n noodverassing in Viljoenskroon veras. Familie en vriende beplan voorlopig om op Vrydag 13 September ’n roudiens in die Katolieke kerk in Welkom te hou.
Die oorskot van Reich (82) van Welkom is in Pretoria opgegrawe, meer as 11 maande ná sy moord en verdwyning. Ao. Lynda Steyn, woordvoerder van die Valke in die Vrystaat, sê die Valke, die Tshwane-metro, werknemers van die gesondheidsdepartement en ’n begrafnisondernemer het die opgrawing in die Lotus Garden-begraafplaas bygewoon. Steyn sê die Valke hoop Reich se naasbestaandes kry berusting wanneer hulle nou van hom kan afskeid neem.
Reich is op 24 September 2018 in sy huis in Volksweg, Welkom, vermoor. Sy moordenaars het sy lyk buite Pretoria uit een van sy voertuie, wat hulle geroof het, gegooi. ’n Kontrakwerker van die Tshwane-metro het reeds die volgende dag op die lyk afgekom en dit by die polisie aangemeld. Die polisie in Pretoria het nie die lyk met Reich in Welkom se verdwyning verbind nie en hy is as armlastige begrawe.
Die Valke het in Mei vanjaar die ondersoek by Welkom se speurtak oorgeneem. Thanki Motseki (27) en nog ’n man, Mojalefa Tseki (34), het in Junie vanjaar op aanklag van roof en moord in die hof verskyn. Hulle het sekere uitwysings aan die Valke gedoen wat daartoe gelei het dat Reich se oorskot opgespoor is.